Lost (5. tuotantokausi)

Viidettä tuotantokautta amerikkalaisesta draamasarjasta Lost alettiin esittää ABC:llä Yhdysvalloissa, A:lla Kanadassa ja Nelosella Suomessa vuoden 2009 alussa. Kausi päättyi kaksituntiseen finaaliin kesällä 2009. Kausi sisältää tarinoita kuvitteellisen Ocenic Airlinesin lennolta 815 selviytyneistä, joista osa pelastui ja osa on vielä saarella tuntemattomassa ajassa ja tuntemattomassa sijainnissa. Lostin luojan Damon Lindelofin mukaan kausi "kertoo miksi saarelta pois lähteneiden tarvitsee tulla takaisin". Lostin viides tuotantokausi alkoi ABC:lla kolmituntisella edellisen tuotantokauden kertauksella ja "back-to-back"-jaksolla 21. tammikuuta 2009. Kausi julkaistiin DVD:llä ja Blu-ray:lla nimellä Lost – The Complete Fifth Season: The Journey Back, Expanded Edition 8. joulukuuta 2009. ==Näyttelijät== Viidennen tuotantokauden päähenkilöiden näyttelijäkokoonpanoon kuuluu 14 näyttelijää, jotka palasivat kaikki vanhoihin neljännen kauden rooleissaan. Koska tarinassa seurataan kahta eri aikajanaa, myös päähenkilöt on jaettu kahteen eri "ryhmään". Ensimmäinen aikajana seuraa ryhmää, jotka ovat päässeet pois saarelta: selviytyjien johtaja tri Jack Shephard (Matthew Fox), entinen vankikarkuri Kate Austen (Evangeline Lilly), henkisesti epävakaa miljonääri Hugo "Hurley" Reyes (Jorge Garcia), entinen kiduttaja Sayid Jarrah (Naveen Andrews), sureva vaimo Sun Kwon (Yunjin Kim), kolme vuotta saarella asunut Desmond Hume (Henry Ian Cusick) ja saaren alkuperäisasukkaiden johtaja Benjamin Linus (Michael Emerson). Toinen aikajana seuraa niitä, jotka jäivät saarelle ja alkoivat vastentahtoisesti matkata satunnaisetsi ajassa saaren siirron vuoksi. Heihin kuuluu lentoturmasta selvinnyt huijari James "Sawyer" Ford (Josh Holloway), entinen Toinen ja hedelmällisyyslääkäri tri Juliet Burke (Elizabeth Mitchell), lennolta 815 selvinnyt entinen Paik-firman työntekijä Jin Kwon (Daniel Dae Kim)Lindelof, Damon (writer) & Cuse, Carlton (writer) & Bender, Jack (director), "There's No Place Like Home". Lost, ABC. Episode 13, season 4. Aired on May 29, 2008.Vaughan, Brian K. (writer) & Taylor, Melinda Hsu (writer) & Williams, Stephen (director), "The Little Prince". Lost, ABC. Episode 4, season 5. Aired on February 4, 2009. sekä kolme tutkijaryhmän jäsentä, jotka saapuivat saarelle Kahana-lautalla: meedio Miles Straume (Ken Leung), antropologi Charlotte Lewis (Rebecca Mader) ja fyysikko Daniel Faraday (Jeremy Davies). Ainut päähenkilö, joka kuuluu molempiin aikajanoihin on John Locke (Terry O'Quinn), joka neljännen kauden lopussa jätti muut lentoturmasta selviytyneet liittyäkseen Toisiin. Ensimmäisen aikahypyn aikana hän kuitenkin liittyy takaisin selviytyjiin ja lopulta lähtee saarelta ja kuolee, jonka vuoksi toiset saarelta pois lähteneet palaavat saarelle Locken ruumiin kera.Lindelof, Damon (writer) & Cuse, Carlton (writer) & Bender, Jack (director), "There's No Place Like Home". Lost, ABC. Episode 14, season 4. Aired on May 29, 2008.Kitsis, Edward (writer) & Horowitz, Adam (writer) & Edwards, Paul (director), "This Place is Death". Lost, ABC. Episode 5, season 5. Aired on February 11, 2009. Charlotten hahmo kirjoitettiin ulos sarjasta kauden viidennessä jaksossa ja Faradayn hahmo neljännesätoista jaksossa. Päähenkilöstöstä puuttuu Claire Littleton (Emilie de Ravin), joka katosi kuolleen isänsä kanssa metsään, mutta näyttäytyi myöhemmin liikkuvassa mökissä Michael Dawsonille (Harold Perrineau), joka kuoli Kahana-lautan räjähdettyä.Kitsis, Edward (writer) & Horowitz (writer) & Williams, Stephen (director), "Something Nice Back Home" Lost, ABC. Episode 10, season 4. Aired on May 1, 2008.Sarnoff, Elizabeth (writer) & Pennington, Kyle (writer) & Edwards, Paul (director), "Cabin Fever". Lost, ABC. Episode 14, season 4. Aired on May 8, 2008. Emilie de Ravin liittyy kuitenkin päähenkilöihin kaudella kuusi.Dos Santos, Kristin, (June 2, 2008) "Spoiler Chat: 30 Rock, Lost, Gossip Girl", E!. Retrieved on August 30, 2008 Lisäksi entinen päähenkilö Malcolm David Kelley, joka esittää Michaelin poikaa Walt Lloydia tekee muutaman esiintymisen kaudella viisi. Toisen kauden päähenkilö, nykyisin kuollut Ana Lucia Cortez (Michelle Rodriguez) vierailee yhdessä kauden jaksossa. Useat neljännen kauden vierailevat näyttelijät esiintyvät rooleissaan myös kaudella viisi. Nestor Carbonell esiintyy nähtävästi ikääntymättömänä Richard Alpertina yhdeksässä jaksossa; Cheech Marin palaa Hurleyn isänä, David Reyesinä; François Chau esittää Dharma-aloitteen tutkijaa tri Pierre Changia; Lance Reddick jatkaa Matthew Abaddonin esittämistä; Sonya Walger esittää Desmondin vaimoa, Penny Widmorea; William Mapother esittää kuollutta Toista, Ethan Romia; Jeff Fahey palaa pilotti Frank Lapidusina; ja L. Scott Caldwell sekä Sam Anderson jatkavat aviopari Rosen Hendersonin ja Bernard Nedlerin näyttelemistä. Danielle Rousseaun hahmosta nähdään viidennellä kaudella nuorempi versio, jota esittää Melissa Farman. Aikaisemmin Rousseauta esittänyt Mira Furlan pyysi sarjan käsikirjoittajia kirjoittamaan hahmonsa pois sarjasta, sillä hän ei halunnut matkustaa Havaijille kuvaamaan otoksiaan. Tania Raymonde palaa sarjaan Rousseaun tyttärenä, Alexina ja Fionnula Flanagan jatkaa Eloise Hawkingin esittämistä. Patrick Fischler näyttelee Philiä, joka on Dharma-aloitteen jäsen. Brad William Henke esittää Ajiran lennolta 316 selviytynyttä Bramia ja Sterling Beaumon jatkaa nuoren Benin näyttelemistä. Marsha Thomason palaa myös sarjaan Naomi Dorritin a muutaman jakson ajan. Tuottajat ovat sanoneet lennolta 815 selviytyneen Vincent-koitan olevan elossa koko kauden ajan.Lindelof, Damon & Cuse, Carlton & Fox, Matthew, (August 1, 2008) "Comic-Con International", ABC. Retrieved on August 28, 2008 Useat uudet vierailevat näyttelijät esitellään viidennellä kaudella. Kaksi kauden ensimmäisessä jaksossa esiteltyä hahmoa ovat Lara, tri Changin vaimo ja Milesin äiti, jota esittää Leslie Ishii; sekä Dan Norton (Tom Irwin), asianajaja, joka määrättiin varmistamaan Katen ja Aaronin sukulaisuus.Ausiello, Michael & Jensen, Jeff "Doc", (August 19, 2008) "Spoilers on Lost, Grey's, Dexter, Smallville, Gossip Girl, and More! ", Entertainment Weekly. Retrieved on August 28, 2008 Toinen pari uusia hahmoja ovat Caesar, jota esittää Saïd Taghmaoui sekä Ilana, jota esittää Zuleikha Robinson. Ilanan hahmo liittyi päänäyttelijäkokoonpanoon kuudennella kaudella. Reiko Aylesworth vierailee sarjassa vähintään neljän jakson ajan Dharma- aloitteen jäsenenä, Amyna. Eric Lange esittää Radzinskya, Dharma-aloitteen jäsentä, seitsemän jakson ajan. Kauden finaalijaksossa esitellään kaksi uutta hahmoa: Jacob, Toisten johtaja, jota esittää Mark Pellegrino, ja tämän vihollinen (sarjan castingissä lempinimeltään "Samuel"), jota esittää Titus Welliver. Sean Whalen, joka esitti aikaisemmin Neil Frogurtia Lost: Missing Pieces mobisodessa, esiintyy myös kauden kahdessa ensimmäisessä jaksossa. === Päähenkilöt === === Vierailevia hahmoja === == Jaksot == :Katso myös: Luettelo televisiosarjan Lost jaksoista === Lähdön hinta (Because You Left) === Jaksonumero: 1 Tuotantokoodi: 501 Ensiesitys Suomessa: 5. maaliskuuta 2009 Ensiesitys Yhdysvalloissa: 21. tammikuuta 2009 Käsikirjoittajat: Damon Lindelof & Carlton Cuse Ohjaaja: Stephen Williams Takauma: - Jäljelle jääneet selviytyjät alkavat liikkua satunnaisesti ajassa Benin siirrettyä saarta. Jack ja Ben alkavat koota Oceanic Sixiä uudelleen yhteen. Hurleyn ja Sayidin kimppuun hyökätään heidän turvatalollaan. Kate ja Aaron pakenevat kotoaan asianajajien vaadittua heiltä verikoetta varmistaakseen sukulaisuuden. === Valhe (The Lie) === Jaksonumero: 2 Tuotantokoodi: 502 Ensiesitys Suomessa: 12. maaliskuuta 2009 Ensiesitys Yhdysvalloissa: 21. tammikuuta 2009 Käsikirjoittajat: Edward Kitsis & Adam Horowitz Ohjaaja: Jack Bender Takauma: Hurley Hurley ja Sayid pakenevat poliiseja. Hurley tunnustaa äidilleen, että Oceanic Six valehtelee. Saaren selviytyjien kimppuun hyökkäävät aseistetut miehet. Ben saa tietää, että hänellä on vain 70 tuntia aikaa kerätä Oceanic Six yhteen ja palauttaa heidät saarelle. === Jughead (Jughead) === Jaksonumero: 3 Tuotantokoodi: 503 Ensiesitys Suomessa: 19. maaliskuuta 2009 Ensiesitys Yhdysvalloissa: 28. tammikuuta 2009 Käsikirjoittajat: Elizabeth Sarnoff & Paul Zbyszewski Ohjaaja: Rob Holcomb Takauma: Desmond Desmond etsii Daniel Faradayn äitiä ja saa tietää Charles Widmorelta tämän olevan Los Angelesissa. Saarella olevat selviytyjät hyppäävät ajassa vuoteen 1954, jossa Locke ei onnistu vakuuttamaan Alpertia siitä, että hän tulee tulevaisuudesta ja että Faradayn täytyy purkaa vetypommi. === Pikku prinssi (The Little Prince) === Jaksonumero: 4 Tuotantokoodi: 504 Ensiesitys Suomessa: 26. maaliskuuta 2009 Ensiesitys Yhdysvalloissa: 4. helmikuuta 2009 Käsikirjoittajat: Brian K. Vaughan & Melinda Hsu Taylor Ohjaaja: Stephen Williams Takauma: Kate Matkallaan Orkidea-asemalle, saarella olevat selviytyjät hyppäävät aikaan jolloin Aaron syntyi ja sen jälkeen vuoteen 1988, jossa Daniel Rousseaun tiederyhmä löytää Jinin. Vuonna 2007 Jack, Kate, Sayid ja Ben tapaavat ja Kate tajuaa, että Ben lähetti asianajajat hänen ja Aaronin kimppuun. === Kuoleman saari (This Place Is Death) === Jaksonumero: 5 Tuotantokoodi: 505 Ensiesitys Suomessa: 2. huhtikuuta 2009 Ensiesitys Yhdysvalloissa: 11. helmikuuta 2009 Käsikirjoittajat: Edward Kitsis & Adam Horowitz Ohjaaja: Paul Edwards Takauma: Sun & Jin Vuonna 1988 Jinin ja Rousseaun ryhmän kimppuun hyökkää savuhirviö heidän ollessa matkalla radiotornille. Charlotte tunnustaa varttuneensa saarella juuri ennen kuolemaansa. Locke jättää saaren kääntämällä pyörää jäätyneessä kammiossa. Ben tuo Jackin ja Sunin Eloise Hawkingin, Danielin äidin luokse samaan aikaan kun Desmond löytää hänet. === Paluu saarelle (316) === Jaksonumero: 6 Tuotantokoodi: 506 Ensiesitys Suomessa: 9. huhtikuuta 2009 Ensiesitys Yhdysvalloissa: 18. helmikuuta 2009 Käsikirjoittajat: Damon Lindelof & Carlton Cuse Ohjaaja: Stephen Williams Takauma: Jack Eloise Hawking kertoo Oceanic Sixille kuinka palata saarelle. Jack, Kate, Hurley, Sun, Sayid ja Ben menevät Locken ruumis mukanaan Ajira Airlinesin lennolle 316, jota lentää Frank Lapidus. Valkoisen valoväläyksen jälkeen Jin löytää Jackin, Katen ja Hurleyn saarelta. === Benthamin elämä ja kuolema (The Life And Death of Jeremy Bentham) === Jaksonumero: 7 Tuotantokoodi: 507 Ensiesitys Suomessa: 16. huhtikuuta 2009 Ensiesitys Yhdysvalloissa: 25. helmikuuta 2009 Käsikirjoittajat: Carlton Cuse & Damon Lindelof Ohjaaja: Jack Bender Takauma: Locke Locke, joka on yllättäen elossa lennon 316 törmättyä saarelle, on muiden selviytyjien kysymysten ristitulessa ja löytää pian Benin haavoittuneiden joukosta. Takaumassa Locke saa tehtävän koota Oceanic Six uudelleen yhteen ja palauttaa heidät saarelle apunaan Charles Widmore ja Matthew Abaddon ennen kuin Ben murhaa Locken. === LaFleur (LaFleur) === Jaksonumero: 8 Tuotantokoodi: 508 Ensiesitys Suomessa: 23. huhtikuuta 2009 Ensiesitys Yhdysvalloissa: 4. maaliskuuta 2009 Käsikirjoittajat: Elizabeth Sarnoff & Kyle Pennington Ohjaaja: Mark Goldman Takauma: Sawyer Saarelle jääneet selviytyjät ovat jumiutuivat vuoteen 1974 aikahyppyjen loputtua. He liittyivät Dharma-aloitteeseen pelastettuaan yhden heidän jäsenistään, Amyn, Toisilta. Elettyään Dharma-aloitteessa kolme vuotta Juliet auttaa Amya synnyttämään ja Sawyer, joka on rakastunut Julietiin, löytää Jackin, Katen ja Hurleyn. === Namaste === Jaksonumero: 9 Tuotantokoodi: 509 Ensiesitys Suomessa: 30. huhtikuuta 2009 Ensiesitys Yhdysvalloissa: 18. maaliskuuta 2009 Käsikirjoittajat: Paul Zbyszewski & Brian K. Vaughan Ohjaaja: Jack Bender Takauma: - Vuonna 1977 Sawyer auttaa Jackia, Katea ja Hurleyta liittymään Dharma-aloitteeseen. Jin löytää Sayidin jonka täytyy teeskennellä olevansa Toinen ja jonka Dharma vangitsee. Vuonna 2007 lennon 316 jälkeen Sun ja Frank saavat tietää Christian Shephardilta, että muut selviytyjät ovat loukussa menneisyydessä. === Samanlainen mies (He’s Our You) === Jaksonumero: 10 Tuotantokoodi: 510 Ensiesitys Suomessa: 7. toukokuuta 2009 Ensiesitys Yhdysvalloissa: 25. maaliskuuta 2009 Käsikirjoittajat: Edward Kitsis & Adam Horowitz Ohjaaja: Greg Yaitanes Takauma: Sayid Vuonna 1977 Sayid ei tee yhteistyötä Sawyerin ja Dharma- aloitteen jäsenten kanssa ja hänet äänestetään teloitettavaksi. 12-vuotias Ben kuitenkin vapauttaa Sayidin päästäkseen itsekin "Toisten" joukkoon. Paettuaan Sayid kuitenkin ampuu Benin ja pakenee yksin metsään. Takaumassa Sayid joutuu palkkionmetsästäjä Ilanan kiinnisaamaksi, joka sai tehtäväkseen kuljettaa miehen Guamiin. === Mennyt on mennyttä (Whatever Happened, Happened) === Jaksonumero: 11 Tuotantokoodi: 511 Ensiesitys Suomessa: 14. toukokuuta 2009 Ensiesitys Yhdysvalloissa: 1. huhtikuuta 2009 Käsikirjoittajat: Carlton Cuse & Damon Lindelof Ohjaaja: Bobby Roth Takauma: Kate Juliet ei pysty parantamaan Benin ampumahaavaa ja Jack kieltäytyy auttamasta, jonka vuoksi Kate lähtee viemään Benia Toisten parannettavaksi. Richard selittää, että parantaminen muuttaa Benin ikuisiksi ajoiksi. Takaumassa Kate päättää palata saarelle ja vie Aaronin tämän isoäidin luokse. === Kuollut on kuollut (Dead Is Dead) === Jaksonumero: 12 Tuotantokoodi: 512 Ensiesitys Suomessa: 21. toukokuuta 2009 Ensiesitys Yhdysvalloissa: 8. huhtikuuta 2009 Käsikirjoittajat: Brian K. Vaughan & Elizabeth Sarnoff Ohjaaja: Stephen Williams Takauma: Ben Vuonna 2007 Ben ja Locke matkustavat pääsaarelle, sillä Ben haluaa "savuhirviön" tuomitsevan hänet Alexin kuolemasta. Sillä aikaa Frank palaa Hydra-saarelle ja lennon 316 matkustajat ottavat hänet panttivangikseen. Takaumassa näytetään kuinka Ben kaappasi Alexin 1980-luvun lopulla ja hänen hyökkäyksensä Desmondin ja Pennyn kimppuun ennen lähtöä lennolle 316. === Vainajat puhuvat (Some Like It Hoth) === Jaksonumero: 13 Tuotantokoodi: 513 Ensiesitys Suomessa: 28. toukokuuta 2009 Ensiesitys Yhdysvalloissa: 15. huhtikuuta 2009 Käsikirjoittajat: Melinda Hsu Taylor & Greggory Nations Ohjaaja: Jack Bender Takauma: Miles Vuonna 1977 Roger, Benin isä, alkaa epäillä Katea Benin katoamisesta. Miles haastetaan viemään ruumis Swan-asemalle hänen isälleen, tri Changille. Takaumassa Miles saa selville taitonsa puhua kuolleiden kanssa ja hänet palkataan matkustamaan saarelle Kahana-lautan välityksellä. === Muuttuja (The Variable) === Jaksonumero: 14 Tuotantokoodi: 514 Ensiesitys Suomessa: 4. kesäkuuta 2009 Ensiesitys Yhdysvalloissa: 29. huhtikuuta 2009 Käsikirjoittajat: Edward Kitsis & Adam Horowitz Ohjaaja: Paul Edwards Takauma: Daniel Vuonna 1977, Daniel Faraday palaa saarelle tehtävänään varoittaa saaren asukkaita katastrofista johon kuuluu Joutsen-asema. Jack, Kate ja Daniel aloittavat hyökkäyksen Dharma-aloittetta vastaan, jonka vuoksi Dharma lähtee myös Sawyerin ja Julietin perään. Takaumassa näytetään Danielin suhde tämän vanhempiin Eloise Hawkingiin ja Charles Widmoreen. === Seuraa johtajaa (Follow The Leader) === Jaksonumero: 15 Tuotantokoodi: 515 Ensiesitys Suomessa: 11. kesäkuuta 2009 Ensiesitys Yhdysvalloissa: 6. toukokuuta 2009 Käsikirjoittajat: Paul Zbyszewski & Elizabeth Sarnoff Ohjaaja: Stephen Williams Takauma: Richard Vuonna 1977 Jack päättää seurata Danielin neuvoa räjäyttää vetypommi, vaikka Kate onkin asiasta eri mieltä. Tri Chang vakuuttaa Dharman evakuoimaan saaren ja antaa Sawyerin, Katen ja Julietin nousta sukellusveneeseen lähteäkseen saarelta. Vuonna 2007 Locke liittyy Toisiin, jotka ottavat tämän matkalleen, joka kulminoituu Jacobin tappamiseen. === Onnettomuus (The Incident) === Jaksonumero: 16/17 Tuotantokoodi: 516-517 Ensiesitys Suomessa: 18. kesäkuuta & 25\. kesäkuuta 2009 Ensiesitys Yhdysvalloissa: 13. toukokuuta 2009 Käsikirjoittajat: Damon Lindelof & Carlton Cuse Ohjaaja: Jack Bender Takauma: Jacob Vuonna 1977, selviytyjät onnistuvat räjäyttämään ydinpommin Joutsen-aseman rakennustyömaalla. Vuonna 2007 Locke ja Toiset matkaavat nelivarpaisen patsaan luokse, jossa Jacob asuu. Locke paljastuu huijariksi: Jacobin vanhaksi tuttavaksi, joka manipuloi Benin tappamaan Jacobin. Takaumassa Jacob vierailee useiden eri päähenkilöiden luona. * Huom! Kaksituntinen päätösjakso esitetty Yhdysvalloissa yhdessä, Suomessa kahdessa osassa. ==DVD-julkaisu== Lost: The Complete Fifth Season Yksityiskohtia Erikoismateriaalit * 17 jaksoa * DVD:llä ja Blu-ray:llä 5 levyä * 1.78:1 Aspect Ratio * Tekstitys: Tanska, Englanti, Suomi, Italia, Norja, Espanja, Ruotsi * Kieli: Englanti, Italia, Espanja (Dolby Digital 5.1 Surround) * Englanti, Italia, Espanja (PCM 5.1 surround) -Blu-ray * Kommenttiraidat (Dolby Digital 2.0 Stereo) * "Lost on Location" * "23 rakentaessa & muuta" * "Päivä Richard Alpertin kanssa" * "Lostia tehdessä" * "Universumin mysteerit: DHARMA- aloite" * "LOST: Kadonneet palaset" * Poistettuja kohtauksia * Lost aloittajan paketti * poistettuja kohtauksia * Pääsiäismunia * Season Play Julkaisupäivämäärät 8\. joulukuuta 2009 21. lokakuuta 2009 26. lokakuuta 2009 ==Lähteet== Luokka:Lost Luokka:Tuotantokaudet